دجون ميينارد كيينز
{{معلومات شخص}}
'''دجون مييْنارد كييْنز''' (مزيود ف 5 يونيو 1883، توفى ف 21 أبريل 1946) إكونوميست و فيلسوف نڭليزي، لي لأفكار ديالو بدّلات النضرية و لممارسات ديال ل<nowiki/>[[ماكروإكونومي]] و السياسات لقتيصادية د لحوكومات من الجدر. كيينز ف لأصل كان [[ماطيماتيسيان]]، و خدم ف لبدية على [[دورة د لبيزنيس|الدورات د لبيزنيس]] ''business cycles''.{{sfn|Yergin|Stanislaw|2002|pp=39–42}} كيتّعتابر كيينز من أكتر لحرايفيا د ليكونومي لي عندهوم تأتير ف [[لقرن 20]]،<ref name="JMK3">{{cite news
|first=John
|last=Sloman
|url=http://news.bbc.co.uk/1/hi/magazine/7682887.stm
|title=How to kick-start a faltering economy the Keynes way
|publisher=BBC
|date=22 أكتوبر 2008
|access-date=13 نونبر 2008
|archive-date=4 أبريل 2009
|archive-url=https://web.archive.org/web/20090404181606/http://news.bbc.co.uk/1/hi/magazine/7682887.stm
|url-status=live
}}</ref><ref name="JMK3"/>{{sfn|Yergin|Stanislaw|2002|pp=39–42}} و لمجموع د لأعمال ديالو كاتمتّل النضرية د ليكونومي لي كاتسمى "[[إكونومي د كيينز]]" ''Keynesian economics'' و التفرعات ديالها.<ref>{{cite book
|title=Keynes: The Return of the Master
|last1=Skidelsky
|publisher=Public affairs
|isbn=978-1-58648-897-0
|location=Cambridge
|date=26 أكتوبر 2010
|first1=Robert
}}</ref> كيتّعتابر كيينز هوّ "لأب ديال لماكروإكونومي"، و لأفكار ديالو هوما الساس ديال هاد لمجال لفرعي د [[ليكونومي]].<ref>{{cite news
|last=Wolf
|first=Martin
|date=23 دجنبر 2008
|title=Keynes offers us the best way to think about the financial crisis
|work=Financial Times
|author-link=Martin Wolf
}}</ref>

ف لوقت د [[كساد كبير|لكساد لكبير]] ف [[عوام 1930|التلاتينات د لقرن 20]]، كيينز كان على راس تورة ف ليكونومي، ملي تحدّى لأفكار لقديمة ديال [[ليكونومي لكلاسيكية الجديدة|النضريات لكلاسيكية]] لي كيڭولو بلي [[سوق حرة|السوق لحرة]] على لمدى لقصير و لمتوسط ديما كاتوفّر لمناصب د لخدمة، طالمّا لخدّاما ماكيتشرّطوش ف الصالير. على حساب كيينز، [[طلب إجمالي|الطلب لإجمالي]] ''aggregate demand'' كيحدد النيڤو لعام ديال النشاط لإقتصادي، و بسبابو يقدر [[شوماج|الشوماج]] يبقى منتاشر ل مدة طويلة يلا كان الطلب لإجمالي ناقص، حيت الصالير و لخلصة و لمصاريف د لخدّاما كيتّعتابرو [[جامد سمياتي|جوامد ف النزول]] ''rigid downwards'' (يعني بلي لخدّاما بشكل عام ماكيقبلوش باش مول الشي ينقص ليهوم ف لخلصة)، و هادشي كيخلي لمناصب د لخدمة مايبانوش بزّربة من مور شي أزمة.<ref name=":02">{{cite web
|url=http://cas2.umkc.edu/economics/people/facultypages/kregel/courses/econ645/winter2011/generaltheory.pdf
|title=The General Theory of Employment, Interest, and Money
|archive-url=https://web.archive.org/web/20191126172202/http://cas2.umkc.edu/economics/people/facultypages/kregel/courses/econ645/winter2011/generaltheory.pdf
|archive-date=26 نونبر 2019
|access-date=7 ماي 2021
|url-status=dead
}}</ref> كيينز دعا [[حوكومة|لحوكومات]] ل تطبيق سياسات د [[فينونص|لفينونص]] و [[فلوس|لفلوس]]، ل تقليل التوابع ديال لفترات د [[ركود|الركود]] و [[كساد|لكساد]]، و شرح هادشي ف أهم عامال ديالو لي هوّ [[النضرية لعامة ديال لخدمة، لفايدة و لفلوس]] لي تّنشر ف 1936. ف اللخر د التلاتينات كانو لإقتصادات لغربيين لكبار كيطبّقو لأفكار ديالو. 20 عام مور ما مات كيينز كانو جميع لإقتصادات [[راسمالية|الراسماليين]] بداو كيطبقو النصايح ديالو.

ف [[عوام 1970|السبعينات]]، كان التأتير ديالو بدا كيضعاف، جزئيا بسباب لإنتقادات ديال [[ميلطون فريدمان]] و [[مدراسة فلوسية|فلوسيين خرين]].<ref>{{cite book
|title=Peddling Prosperity: Economic Sense and Nonsense in the Age of Diminished Expectations
|publisher=W.W. Norton
|year=1995
|isbn=978-0-393-31292-8
|page=43
|url=https://books.google.com/books?id=GcmvijkDrEcC&pg=PA43
|quote=In 1968 in one of the decisive intellectual achievements of postwar economics, Friedman not only showed why the apparent tradeoff embodied in the idea of the Phillips curve was wrong; he also predicted the emergence of combined inflation and high unemployment&nbsp;... dubbed 'stagflation.
|last=Krugman
|first=Paul
|authorlink=Paul Krugman
}}</ref> لأفكار ديالو رجعو ل لواجهة من مور [[لأزمة لقتيصادية د 2007 و 2008]]، و تطبقو من عند الرايس د [[ميريكان]] [[باراك ؤباما]]، و لوزير اللول د بريطانيا [[ڭوردن براون]] و رؤاسا خرين د لحوكومات.<ref>{{cite news
|url=https://www.ft.com/content/8a3d8122-d5da-11dd-a9cc-000077b07658
|title=The undeniable shift to Keynes
|author1=Chris Giles
|author2=Ralph Atkins
|author3=Krishna Guha
|work=Financial Times
|access-date=23 يناير 2009
|archive-date=20 أكتوبر 2020
|archive-url=https://web.archive.org/web/20201020111353/https://www.ft.com/content/8a3d8122-d5da-11dd-a9cc-000077b07658
|url-status=live
}}</ref>

ف 1999، عتابراتو مجلة تايم من أهم الشخصيات ديال لقرن 20.<ref>{{cite news
|url=http://content.time.com/time/magazine/article/0,9171,990614,00.html
|title=The Time 100: John Maynard Keynes
|magazine=[[Time (magazine)|Time]]
|first=Robert
|last=Reich
|date=29 مارس 1999
|access-date=18 يونيو 2009
|authorlink=Robert Reich
|archive-date=24 ماي 2021
|archive-url=https://web.archive.org/web/20210524184117/http://content.time.com/time/magazine/article/0,9171,990614,00.html
|url-status=live
}}</ref> [[ذ إكونوميست]] عتابراتو أهم إكونوميست بريطاني ف لقرن 20.<ref>{{cite news
|url=https://www.economist.com/news/britain/21577382-chancellor-likely-ignore-imfs-advice-toothless-truth-tellers
|title=The IMF in Britain: Toothless truth tellers
|newspaper=[[The Economist]]
|date=11 ماي 2013
|access-date=2 أكتوبر 2013
|archive-date=18 أبريل 2021
|archive-url=https://web.archive.org/web/20210418160633/https://www.economist.com/britain/2013/05/11/toothless-truth-tellers
|url-status=live
}}</ref> كييز كان شد منصب ديال مدير [[لبانكة د النڭليز]]، و كان عضو ف [[لڭروپ د بلومزبيري]] ديال لموتقّافين.<ref name="The Bloomsbury Group2">{{cite web
|url=http://therem.net/bloom-maynard.htm
|title=Maynard Keynes
|date=22 غشت 2007
|publisher=The Bloomsbury Group
|archive-url=https://web.archive.org/web/20210430191456/https://therem.net/bloom-maynard.htm
|archive-date=30 أبريل 2021
|access-date=26 ماي 2012
|url-status=live
}}</ref>

== مصادر ==
{{عيون}}
{{ضبط مخازني}}

[[تصنيف:دجون ميينارد كيينز| ]]
[[تصنيف:وفيات 1946]]
[[تصنيف:زيادة 1883]]
[[تصنيف:ليكونومي]]
دجون مييْنارد كييْنز (مزيود ف 5 يونيو 1883، توفى ف 21 أبريل 1946) إكونوميست و فيلسوف نڭليزي، لي لأفكار ديالو بدّلات النضرية و لممارسات ديال لماكروإكونومي و السياسات لقتيصادية د لحوكومات من الجدر. كيينز ف لأصل كان ماطيماتيسيان، و خدم ف لبدية على الدورات د لبيزنيس business cycles. كيتّعتابر كيينز من أكتر لحرايفيا د ليكونومي لي عندهوم تأتير ف لقرن 20، و لمجموع د لأعمال ديالو كاتمتّل النضرية د ليكونومي لي كاتسمى "إكونومي د كيينز" Keynesian economics و التفرعات ديالها. كيتّعتابر كيينز هوّ "لأب ديال لماكروإكونومي"، و لأفكار ديالو هوما الساس ديال هاد لمجال لفرعي د ليكونومي.

ف لوقت د لكساد لكبير ف التلاتينات د لقرن 20، كيينز كان على راس تورة ف ليكونومي، ملي تحدّى لأفكار لقديمة ديال النضريات لكلاسيكية لي كيڭولو بلي السوق لحرة على لمدى لقصير و لمتوسط ديما كاتوفّر لمناصب د لخدمة، طالمّا لخدّاما ماكيتشرّطوش ف الصالير. على حساب كيينز، الطلب لإجمالي aggregate demand كيحدد النيڤو لعام ديال النشاط لإقتصادي، و بسبابو يقدر الشوماج يبقى منتاشر ل مدة طويلة يلا كان الطلب لإجمالي ناقص، حيت الصالير و لخلصة و لمصاريف د لخدّاما كيتّعتابرو جوامد ف النزول rigid downwards (يعني بلي لخدّاما بشكل عام ماكيقبلوش باش مول الشي ينقص ليهوم ف لخلصة)، و هادشي كيخلي لمناصب د لخدمة مايبانوش بزّربة من مور شي أزمة. كيينز دعا لحوكومات ل تطبيق سياسات د لفينونص و لفلوس، ل تقليل التوابع ديال لفترات د الركود و لكساد، و شرح هادشي ف أهم عامال ديالو لي هوّ النضرية لعامة ديال لخدمة، لفايدة و لفلوس لي تّنشر ف 1936. ف اللخر د التلاتينات كانو لإقتصادات لغربيين لكبار كيطبّقو لأفكار ديالو. 20 عام مور ما مات كيينز كانو جميع لإقتصادات الراسماليين بداو كيطبقو النصايح ديالو.

ف السبعينات، كان التأتير ديالو بدا كيضعاف، جزئيا بسباب لإنتقادات ديال ميلطون فريدمان و فلوسيين خرين. لأفكار ديالو رجعو ل لواجهة من مور لأزمة لقتيصادية د 2007 و 2008، و تطبقو من عند الرايس د ميريكان باراك ؤباما، و لوزير اللول د بريطانيا ڭوردن براون و رؤاسا خرين د لحوكومات.

ف 1999، عتابراتو مجلة تايم من أهم الشخصيات ديال لقرن 20. ذ إكونوميست عتابراتو أهم إكونوميست بريطاني ف لقرن 20. كييز كان شد منصب ديال مدير لبانكة د النڭليز، و كان عضو ف لڭروپ د بلومزبيري ديال لموتقّافين.

 مصادر 

 
تصنيف:وفيات 1946
تصنيف:زيادة 1883
تصنيف:ليكونومي